1.050 kroner. Så meget koster ét værelse i gennemsnit på et aalborgensisk hotel. Det viser et hotelprisindex fra onlinebestillingssiden Hotels.com. Aalborg er dermed Danmarks anden dyreste hotelby, kun overgået af København, hvor du i gennemsnit må slippe 1.080 kroner for et værelse på et hotel. Frederikshavns hoteller har haft en prisstigning på 30 procent på bare et år. Dermed er havnebyen Danmarks tredje dyreste by at overnatte i med en gennemsnitlig værelsespris på 1.035 kroner. I hele Europa ligger Danmark på en femteplads over de dyreste hoteller. I gennemsnit koster en overnatning på et dansk hotel nemlig 1.065 kroner.

Opsummering:
Aalborg er Danmarks anden dyreste by at sove på hotel i. Frederikshavn ligger på tredjepladsen.